== Karriere ==
18 år gammel trådte han i dansk tjeneste ved sin fætter [[Theodosius von Levetzow]]s kompagni af prins [[Georg af Danmark|Georgs]] infanteriregiment og fulgte med dette til [[Irland]], men fik [[1693]], da hjælpekorpset blev sendt over til [[Nederlandene]], en plads som [[Kornet (titel)|kornet]] ved [[Jens Maltesen Sehested]]s rytterregiment; [[1696]] blev han [[løjtnant]] ved hertug [[Carl Rudolph af Württemberg-Neuenstadt]]s regiment, hvor broderen tjente som [[major]], og fulgte [[1698]] med denne til 2. fynske nationale Rytterregiment, hvor han [[1700]] blev [[ritmester]]. [[1701]]-[[1709|09]] deltog han i [[Den Spanske Arvefølgekrig]], det første år som major ved 3. Jyske og derefter som [[oberstløjtnant]] ved 2. Sjællandske Rytterregiment; han [[Slaget ved Höchstädt|udmærkede sig ved]] [[Höchstädt]] [[1704]] og fik [[1708]] [[oberst]]s karakter. Året efter blev han chef for det såkaldte Ungarske Rytterregiment, der vendte hjem fra østrigsk tjeneste i en meget medtaget tilstand og derfor det første år blev stående i [[Hertugdømmerne]] for at bringes på fode.
Historie